Net so ietsie om aan te dink: Gedagtes word gewoonlik wanneer ons praat uitgedruk in woorde. Maar woorde – het omgekeerd, dikwels ook ’n groot invloed op ons gedagtes en hoe ons dink. Die punt: As jy ’n verkeerde ding nie graag op sy naam wil noem nie, mag jou gedagtes ook mettertyd begin om die skade- en skandelikheid van daardie ding juis te begin ignoreer… Verder, as jy verkeerde dinge met mooi en sagter kleertjies aantrek, loop jy die gevaar om ’n bedrieër soos Judas te word. Jy neem gemaklik met Jesus in die bovertrek deel aan alles, terwyl jy lankal met die Fariseërs en skynheiliges saamgesweer het om hom om die lewe te bring. Boosheid met ’n blink lagie gemoedelikheid oorgeverf.
Om van die oortuiging te wees dat ’n vrou aan haar man onderdanig moet wees – Onderdrukking van vroue. Merkwaardig dat ’n land soos Suid-Afrika ’n vroueregte dag het, en ’n week waarin mans aangemoedig word om hulle vroue lief te hê – dit is, geen geweld teenoor hulle te pleeg nie. Tog is daar geen dag waarop vroue opgeroep word om hulle mans te eer en te respekteer nie.
Om nie te glo nie – om ’n onsinverklikker te hê (om enige godsdienstige saak wat vir die spreker nie sin maak nie te verwerp)
Om ander christene wat nie soos jy lyk nie lidmaatskap in jou gemeente te weier omdat hulle anders lyk wat tog duidelik ‘n onchristelike daad sou wees, en om dit dan as die inheems-wording van die Evangelie van Jesus Christus (wat ’n nie-blanke was) te verdedig.